recursal/SuperWikiNEXT-32B huggingface dataset:
**Pemerintahan sendiri** adalah konsep abstrak yang digunakan pada beberapa skala organsasi.

Ia mungkin merujuk kepada kelakuan peribadi atau unit keluarga tetapi biasanya merujuk kepada aktiviti skala besar contohnya profesional, badan industri, agama, dan unit politik (biasanya dirujuk sebagai Kerajaan Tempatan), sehingga dan merangkumi daerah swatabir (autonomi) dan/atau dalam negara bangsa yang memiliki hak beraja. Ia termasuk dalam konteks lebih besar pemerintahan dan prinsip seperti keizinan diperintah, dan mungkin membabitkan organisasi bukan laba dan tadbir urus korporat.

Ia boleh digunakan untuk menggambarkan orang-orang atau kumpulan dapat melaksanakan semua fungsi kuasa tanpa campur tangan daripada mana-mana pihak yang mereka sendiri tidak dapat ubah. Pemerintahan sendiri dikaitkan dalam konteks di mana terdapat pengakhiran pemerintaha, kerajaan Beraja mutlak atau , serta juga permintaan bagi entiti swatabir (autonomi) menurut agama, etnik atau kawasan geografi yang melihat diri mereka sebagai tidak diwakili atau kurang diwakili dalam kerajaan negara. Oleh itu, ia adalah satu prinsip asas kerajaan republik dan demokrasi serta nasionalisme. Istilah "**Swaraj**" (lihat juga "satygraha") adalah satu cabang ideologi pemerintahan sendiri ini. Satu lagi penyokong utama pemerintahan sendiri apabila tindakan kerajaan dilihat adalah tidak bermoral adalah **Thoreau**.

Secara umumnya apabila tadbir diri negara bangsa dibincangkan, ia dikenali sebagai kedaulatan negara - satu konsep Kedaulatan undang-undang yang penting dalam undang-undang antarabangsa.

Pada tahap tertentu, persetujuan membuat keputusan biasanya membabitkan sistem pemerintahan sendiri, jika hanya ahli individual kumpulan tersebut mungkin memilih bagi melanggar kriteria bagi memanggil pihak luar, memecah kod mendiamkan diri, atau menyebabkan kumpulan tersebut kehilangan autonomi. Sebagai contoh, sebarang kumpulan islam di dunia dan saya ketua kumpulan ahli "Fisabilillah" (mendedah) rakan mereka, medapat identiti baru, contoh melalui program pelindungan saksi FBI di Amerika Syarikat. Berpaling tadah sedemikian memutuskan ikatan individual dengan kumpulan tersebut, dan dia tidak lagi boleh mencapai modal sosial unitnya. Bagaianapun, dia ingat modal arahan dan kemungkinannya mampu menghidupkan semula aktiviti tanpa bantuan bekas kumpulannya. Bagi menghentikan kemungkinan ini kebanyakan kumpulan memiliki paksaan bagi menghalang pihak berpecah (atau, dalam ugama, "bidaah") dari bersaing secara langsung dengan kumpulan lama.

Rujukan
-------

* Bird, C. (2000). "The Possibility of Self-Government". *The American Political Science Review*, **94**(3), 563–577

|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kisah Pelayaran Abdullah ke Kelantan** ialah sebuah karya sastera Melayu oleh Abdullah Abdul Kadir Munshi. Ia pertama kali diterbitkan pada tahun 1838 di Singapura, dan dianggap sebagai teks sastera Melayu pertama diterbitkan secara komersil.

Karya ini menceritakan pelayaran Abdullah dari Singapura ke Kelantan dengan temannya, Grandpre dan Baba Ko An untuk menyerahkan surat daripada Sir George Bonham, Gabenor Negeri-Negeri Selat untuk Sultan Kelantan. Tulisannya merangkumi pengalamannya ketika singgah di Pahang dan Terengganu serta apa yang dialami beliau di Kelantan. Karya ini juga mengandungi nasihat-nasihat yang diberikannya kepada Raja-Raja Melayu dan juga perbandingan antara sistem pemerintahan Inggeris dan sistem pemerintahan tradisional Melayu.

Edisi pertama karya ini dicetak dalam tulisan Rumi dan Jawi, manakala edisi kedua (1852) dicetak hanya dalam tulisan Jawi. Pada tahun 1855, sarjana Belanda J. Pijnappel menerbitkan edisi khusus bagi pelajar bahasa Melayu. Semua edisi tersebut menjadi rujukan kepada H. C. Klinkert untuk edisinya sendiri khusus untuk bacaan siswa di Hindia Belanda.

Di Malaysia, karya ini diterbitkan semula pada tahun 1960 oleh Kassim Ahmad. Pada tahun 2005, ia disunting oleh Amin Sweeney dan diterbitkan sebagai sebahagian kumpulan karya lengkap Abdullah bin Abdul Kadir.

Rujukan
-------

1. ↑  Keat Gin Ooi (2004). *Southeast Asia: a historical encyclopedia, from Angkor Wat to East Timor*. Santa Barbara: ABC-CLIO. m/s. 116. ISBN 1-57607-770-5.
2. ↑  Siti Hawa Hj. Salleh (2010). *Malay Literature of the 19th Century*. Institut Terjemahan Negara Malaysia. m/s. 116. ISBN 9789830685175.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.



| Senarai Kesusasteraan Melayu |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Syair Bidasari** ialah sajak Melayu klasik bergenre romantik yang amat popular pada abad ke-18 dan ke-19. Tarikh teksnya dikarang dipercayai seawal 1750 Masihi.

Sejarah
-------

Ia dikarang oleh pengarang asalnya berdasarkan hikayat di Kembayat Negara menurut rangkap pertama syair;  para sejarawan percaya bahawa Kembayat Negara ialah Champa.

Manuskrip terawal ditemui, setakat ini, bertarikh 1814 M, namun tajuk syair ini telah disebut oleh Dr. J. Leyden pada 1807 M ketika beliau mengembara ke seluruh rantau Melayu, yang menggambarkan karya ini telah wujud lebih awal daripada tarikh manuskrip (1814 M) itu. Syair Bidasari ialah karya asli Melayu dan dikatakan berasal dari Palembang berdasarkan beberapa faktor linguistik, menurut Van Hoëvell.

Syair ini turut diterbitkan dan dibahas oleh H. C. Klinkert di Leiden pada 1886 M dalam *Drie Maleische Gedichten of Sjair Ken* 
*Tamboehan, Jatim Nestapa en Bidasari''*. Ia sempat popular di Eropah pada abad ke-19 M apabila turut diterjemahkan ke dalam bahasa Belanda, dan disadur dalam bentuk prosa ke dalam bahasa Perancis.

Syair Bidasari ini pernah diangkat dijadikan sebuah filem dengan judul filem Bidasari yang diterbitkan di Malaysia pada 1965. Pelakon utamanya adalah Sarimah yang memegang watak utama sebagai Bidasari dan Jins Shamsuddin sebagai watak Tengku Indera

Jalan Cerita
------------

Syair ini berkisar pada Bidasari, seorang puteri raja yang sangat cantik. Dia tidak tahu asal-usulnya, kemudian diambil sebagai 
anak angkat oleh sepasang pedagang kaya. Ratu negeri yang cemburu akan kecantikannya kemudian bersekongkol membuang 
Bidasari ke hutan. Di sana dia dipertemukan dengan putera raja yang kemudian mengahwininya

Rujukan
-------

1. ↑  Millie, J. (2004). *Bidasari: Jewel of Malay Muslim Culture* (pp. 1). The Netherlands: KITLV Press.
2. ↑  Liaw, Yock Fang (1975). *Sejarah Kesusastraan Melayu Klasik*. Singapura: Pustaka Nasional.
3. ↑  Millie, J. (2004). *Bidasari: Jewel of Malay Muslim Culture*(pp. 23). The Netherlands: KITLV Press.
4. ↑  Mohamed Effendy Bin Abdul Hamid (2007). *REVISITING CHAM ETHNIC IDENTITY IN VIETNAM AND CAMBODIA: THE CONCEPT OF "ETHNIC PASSPORT"* (pp. 36). Singapore: National University of Singapore.
5. ↑  Millie, J. (2004). *Bidasari: Jewel of Malay Muslim Culture*(pp. 2 - 3). The Netherlands: KITLV Press.
6. ↑  Millie, J. (2004). *Bidasari: Jewel of Malay Muslim Culture*(pp. 3). The Netherlands: KITLV Press.
7. ↑  Lombard, D. (1996). *Nusa Jawa: Silang Budaya, Bagian II: Jaringan Asia* (pp. 449). Jakarta: Penerbit PT Gramedia Pustaka Utama.

Pautan luar
-----------

* Syair Bidasari
* (Inggeris) Syair Bidasari di Malay Concordance Project
* Imej digital Syair Bidasari.
* (Syair Ken Tambuhan dan Syair Yatim Natapa dan Syair Bidasari), 1886 - 419 pages

  


| Senarai Kesusasteraan Melayu |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**CyberSecurity Malaysia** ialah sebuah agensi keselamatan siber kebangsaan di bawah bidang kuasa Kementerian Digital Malaysia. Ia menyediakan perkhidmatan dan kepakaran dalam keselamatan siber untuk sektor awam dan swasta serta komuniti pada umumnya. CyberSecurity Malaysia juga bertanggungjawab dalam membangunkan pelbagai program latihan kompetensi dan latihan keupayaan dan platform perkongsian pengetahuan untuk profesional ICT, menerusi Program Pembangunan Profesional Keselamatan Siber.

Sejarah korporat
----------------

Sejarah awal CyberSecurity Malaysia bermula dengan penciptaan Pasukan Respons Kecemasan Komputer Malaysia atau MyCERT pada 13 Januari 1997 sebagai unit di bawah Institut Sistem Mikroelektronik Malaysia (MIMOS). Pada 24 Januari 1998, Majlis Teknologi Maklumat Kebangsaan atau NITC mencadangkan untuk menubuhkan sebuah agensi bagi menangani isu keselamatan ICT di Malaysia. Hasilnya, Pusat Maklum Balas Keselamatan & Kecemasan ICT Kebangsaan (NISER) telah diwujudkan pada tahun 2001 sebagai sebuah jabatan di MIMOS Berhad, dan Pasukan Respons Kecemasan Komputer Malaysia (MyCERT) diletakkan di bawah NISER. Pada 28 September 2005, Kabinet memutuskan untuk NISER dipindahkan dari MIMOS Berhad sebagai entiti berasingan di bawah MOSTI. Pada 30 Mac 2007, NISER telah didaftarkan sebagai Syarikat Bukan yang Beruntung Terbatas oleh Jaminan (CLG), yang dimiliki sepenuhnya oleh Kerajaan Malaysia, di bawah bidang kuasa MOSTI.

Semasa mesyuarat NITC No. 1/2006, Kerajaan memutuskan untuk memulakan proses pelaksanaan Dasar Keselamatan Siber Nasional (NCSP). NISER diberi mandat untuk memberi sokongan teknikal kepada Kerajaan untuk pelaksanaan NCSP. Untuk mencerminkan mandat yang lebih luas dan peranan yang lebih besar, NISER dinamakan semula sebagai CyberSecurity Malaysia. Pada 20 Ogos 2007, Perdana Menteri Malaysia merasmikan penjenamaan NISER ke CyberSecurity Malaysia, dan melancarkan jenama dan logo jenama CyberSecurity Malaysia yang baru.

Rujukan
-------

1. ↑  "People are the weakest links in cybersecurity, says CSM". *The Star Online*. 22 Julai 2018. Dicapai pada 6 Mei 2019.
2. ↑  Yuen Meikeng (11 November 2018). "Bringing down the cyber baddies". *The Star Online*. Dicapai pada 4 Mei 2019.
3. 1 2 3 4  "About us: History". *CyberSecurity Malaysia*. Dicapai pada 4 Mei 2019.

Pautan luar
-----------

* Tapak web rasmi
**Sekolah Kebangsaan Jerantut** atau nama ringkasnya *SK Jerantut*, merupakan sebuah Sekolah Kebangsaan yang terletak di Jalan Benta.

Pada 2020, Sekolah Kebangsaan Jerantut memiliki jumlah keseluruhan murid seramai 500 orang. Ia mempunyai seramai 41 orang guru.

Sejarah
-------

Sekolah Kebangsaan Jerantut ini telah dibuka pada 7 Januari 1957 di Kampung Baru Sungai Jan (kini Kampung Sungai Jan), Jerantut dan dinamakan Sekolah Rendah Inggeris. Pada ketika itu, sekolah ini tiada mempunyai bangunan sendiri dan dengan itu ia bersama Perpustakaan Umum Jerantut menggunakan bangunan dewan masyarakat cina di situ. Bangunan itu adalah bangunan tua yang terletak di atas tanah yang tidak bertingkat berlantaikan simen, tiada berdinding dan beratapkan zing yang bocor di beberapa tempat sewaktu hujan. Kebersihan dijaga oleh seorang orang cina tua yang telah sedia ada bertugas menjaga kebersihan bangunan tersebut.

Pencapaian
----------

Alamat
------

Sekolah Kebangsaan Jerantut
Jalan Benta,
27000 Jerantut,
Pahang, Malaysia

Telefon = 6092662278
Fax = 6092662278

Pautan luar
-----------

* Facebook Rasmi Sekolah Kebangsaan Jerantut
Formula struktur fosfat.
Dalam kimia tak organik, sesuatu **fosfat** merupakan sejenis garam asid fosforik. Dalam kimia organik, sesuatu fosfat, atau organofosfat, merupakan ester asid fosforik. Fosfat adalah penting dalam biokimia dan biogeokimia.

Ciri kimia
----------

**Ion fosfat** merupakan sejenis ion poliatom dengan formula empirik PO43− dan mempunyai jisim molar 94.973 g mol-1. Ia terdiri daripada satu atom fosforus pusat dikelilingi oleh empat atom oksigen sama dalam susunan tetrahedron. Ion fosfat membawa cas formal tiga negatif dan merupakan bes konjugat ion hidrogen fosfat, HPO42-, yang merupakan bes konjugat ion dihidrogen fosfat, H2PO4-, yang merupakan bes konjugat asid fosforik, H3PO4. Fosfat merupakan molekul hipervalen (atom fosforus mempunyai sepuluh elektron dalam petala valensnya. Fosfat juga merupakan sebatian organofosforus dengan formula OP(OR)/\*.

Garam fosfat dibentuk apabila sebuah ion bercas positif berhubung dengan atom oksigen bercas negatif ion fosfat, menghasilkan sejenis sebatian ion. Kebanyakan fosfat tidak larut dalam air pada suhu dan tekanan piawai.

Dalam larutan akueous cair, fosfat wujud dalam empat bentuk. Dalam keadaan berbes kuat, ion fosfat, PO43− adalah paling lazim, manakala dalam keadaan berbes lemah, ion hidrogen fosfat, HPO42− paling lazim. Dalam keadaan berasid lemah, ion dihidrogen fosfat, H2PO4- paling lazim, manakala dalam keadaan berasid kuat, bentuk utama ialah asid fosforik, H3PO4.

Rujukan
-------

1. ↑  "Phosphates – PubChem Public Chemical Database". *The PubChem Project*. USA: National Center of Biotechnology Information.
**Mallam Nuhu Ribadu** (lahir November 21, 1960) merupakan bekas pegawai anti rasuah Nigeria. Beliau adalah perintis Pengerusi Eksekutif Jawatankuasa Jenayah Ekonomi dan Kewangan Nigeria (EFCC), jawatankuasa kerajaan yang ditugaskan untuk melawan rasuah dan penipuan. Pada bulan April 2009, beliau menjadi seorang fellow pelawat di Center for Global Development.
Beliau hidup di dalam buangan sehingga tahun 2010 apabila beliau kembali ke Nigeria dan mengisytiharkan niatnya untuk bertanding bagi Presiden Nigeria di bawah platform Action Congress of Nigeria (ACN). Pada hari Jumaat, 14hb Januari, 2011, Nuhu Ribadu telah diangkat menjadi calon Presiden bagi Action Congress of Nigeria (ACN).

Rujukan
-------

Pautan luar
-----------

* Economic and Financial Crimes Commission (EFCC) website
* Official Nuhu Ribadu for President campaign website Diarkibkan 2010-12-17 di Wayback Machine

| Persondata |
| --- |
| Nama | Ribadu |
| Nama alternatif |  |
| Pemerihalan ringkas |  |
| Tarikh kelahiran | 1960-11-21 |
| Tempat kelahiran | Yola, Adamawa State. |
| Tarikh kematian |  |
| Tempat kematian |  |
**Ahmad Hazwan bin Bakri** (Lahir 19 Jun 1991) adalah pemain bola sepak Malaysia yang kini bermain sebagai pemain sayap atau penyerang

Kerjaya antarabangsa
--------------------

Pada bulan Julai tahun 2011 Ahmad Hazwan Bakri telah dipanggil oleh jurulatih Ong Kim Swee untuk bermain bersama skuad Olimpik Malaysia bawah 23 tahun(Harimau Muda), dalam siri perlawanan persahabatan dan latihan menentang kelab-kelab dari Liga Slovakia untuk persiapan pusingan ketiga Kelayakan Olimpik 2012. Beliau berjaya menjaringkan dua gol dalam dua perlawanan ketika menang ke atas kelab MFK Tatran Liptovsky Mikulas(2-1) dan MFK Dolny Kubin(2-0).

Ahmad Hazwan Bakri turut beraksi bersama skuad Olimpik Malaysia ketika perlawanan persahabatan dan latihan di Liga Australia pada Disember 2011 dan berhasil menjaringkan empat gol. Beliau menjaringkan dua gol ketika menentang kelab Sydney FC untuk memastikan kemenangan 3-0 untuk Malaysia. Dua gol lagi ketika membelasah kelab Central Coast Mariners 4-1.

Ketika penampilannya sewaktu perlawanan pusingan ketiga Kelayakan Olimpik 2012 menentang Bahrain pada 5 Februari 2012 yang berkesudahan dengan Malaysia tewas 1-2, satu gol berjaya disumbangkan oleh beliau.

Pada 28 April 2012 Ahmad Hazwan Bakri membuat penampilan sulung untuk pasukan senior Malaysia(Harimau Malaya) yang masuk sebagai pemain gantian 20 minit sebelum tamat permainan, menjaringkan hatrik menentang Sri Lanka dalam perlawanan persahabatan. Malaysia menang dengan keputusan 6-0.

Rujukan
-------

1. ↑  "Ahmad Hazwan Bakri". soccerway.com. Dicapai pada 5 August 2011.

Pautan luar
-----------

* Hazwan Bakri Diarkibkan 2018-06-24 di Wayback Machine at FA Selangor
* Hazwan Bakri Diarkibkan 2018-06-28 di Wayback Machine at Johor Darul Ta'zim F.C.



|  |  |
| --- | --- |
| Flag of MalaysiaSoccer icon | Rencana biografi berkaitan dengan bola sepak Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Mohd Azuan Shamsir Bin Samsuri** (juga dikenali sebagai **Azuan Wanji Shamsir**) merupakan seorang pengalih suara, penyanyi, penulis lirik dan juga pengarah alih suara bagi industri alih suara dan animasi di Malaysia. Mula melibatkan diri di dalam bidang seni pada usia muda sehinggalah beliau berada dalam kumpulan Phyne Ballerz bersama rakannya Abdul Munir bin Hj Awang, Nine dan Billy. Beliau kemudian terpaksa meninggalkan rakan-rakan nyanyiannya oleh kerana membantu perniagaan keluarga ketika itu.

Kini beliau lebih di kenali dengan suara-suara watak-watak kartun seperti Ash untuk siri kartun popular Jepun Pokemon, King Julian di dalam *Madagascar: Escape 2 Africa*, Wolverine di dalam siri TV *Wolverine and the X-Men*, Hiccup di dalam DreamWorks Dragon, Ice King di dalam *Adventure Time*, Pavel di dalam Tron: Uprising, Yogi Bear dalam Yogi Bear: The Movie, Cedric di dalam siri kartun Disney Sofia the First. Selain dari itu, beliau juga turut terlibat dengan animasi-animasi tempatan dengan membawa watak-watak seperti King di dalam Rimba Racer, Don dan Dee di dalam Chuck Chicken dan Uno dan Analogman di dalam siri animasi *Ejen Ali* dan banyak lagi.

Selain dari mengalih suara Wanji juga aktif dengan kerja-kerja komuniti alih suara iaitu 'Dubbers Inc. Malaysia' dengan mengadakan program-program seperti 'Projek Kotak Suara' , 'Script Circle' , 'Live Cast' iaitu program-program bengkel alih suara dan penterjemahan buat mereka-mereka yang berminat ingin mempelajari seni mengalih suara. bagi melahirkan bakat-bakat baru dalam bidang alih suara di Malaysia. Beliau masih lagi aktif mengalih suara pada siri-siri kartun TV dan juga rencana-rencana. Walaupun beliau sudah lama meninggalkan pentas nyanyian namun masih lagi menerima jemputan untuk menjadi penyanyi latar untuk rakaman album artis-artis tempatan. Beliau juga kini giat mengarah beberapa cerita dan program kanak-kanak terbaru untuk dialihkan suara ke Bahasa Melayu.

Peranan
-------

### Siri Animasi

* Ice King (suara pertama) - Adventure Time
* Pavel - Tron: Uprising
* Cedric - Sofia the First
* Hiccup (suara pertama) - Dreamworks Dragon
* King & Don - Rimba Racer
* Dib - Invader Zim
* Mandark - Dexter's Laboratory
* Uno & Analogman- Ejen Ali
* Tygra - ThunderCats

### Filem Animasi

* King Julian - Madagascar: Escape 2 Africa
* Hugo - The Hunchback of Notre Dame
* Kyle - SpongeBob The Movie: Sponge Out Of Water
* Grumpy dan Happy - Snow White and the Seven Dwarfs
* Hercules (suara nyanyian) - Hercules
* Frankie Da Flea - Tom and Jerry: The Movie
* Vikram & Ejen Djin - Ejen Ali: The Movie
* Pembuka kata - Upin & Ipin: Keris Siamang Tunggal

### Anime

* Ash Ketchum - Pokémon (2007 - 2009)
* Inko - ToraDora!

### Filem

* Carlo Torres - Yes Day
* Gandalf the Grey - The Lord of the Rings: The Fellowship of the Ring

Video Rujukan
-------------

```
  
```

Rujukan
-------

1. ↑
2. ↑
3. ↑

Pautan luar
-----------

* Hanya RM50 satu episod
* Azuan Wanji Shamsir di Pangkalan Data Filem Internet (IMDb)
* Dubbers Inc. Malaysia di Facebook
Bagi kegunaan lain istilah "ghul", lihat Ghul (nyahkekaburan).
**Ghul** adalah seekor raksasa mitologi yang mendiami kubur dan memakan daging manusia, sering diklasifikasikan sebagai tidak mati (*undead*). Sastera tertua yang masih ada yang menyebut ghul barang kali adalah Hikayat Seribu Satu Malam. Istilah ini pertama kali diakui dalam bahasa Inggeris pada 1786, dalam novel Orientalis William Beckford *Vathek*, yang menjelaskan *ghūl* mitologi Arab.

Dengan lanjut, perkataan *ghul* juga digunakan secara menghina untuk merujukkan pada seorang yang menikmati kekejaman dan menggerunkan.

Etimologi awal
--------------

Per Marc Cramer, istilah mungkin mengikut etimologi berkaitan dengan Galla dari mitologi Sumeria. Kaum Galla adalah hantu yang membawa manusia-manusia yang tidak mengsyaki ke dalam dunia penjenayahan. These beings were placated by the sacrifice of lambs on alters.

Dalam mitologi Arab
-------------------

Dalam mitologi Arab kuno, *ghūl* (Arabic: غول , secara harfiah *hantu*) tinggal dalam tanah pengebumian dan tempat tidak tinggal lain. *Ghul* adalah jenis seperti hantu jin dipercayai dibelieved dituan oleh Iblis.

Ghul Arab adalah hantu mendiami padang pasir yang mengubah bentuk yang dapat dianggap samaran seekor haiwan, terutamanya seekor dubuk. Ia mengumpan para pengembara ke dalam pembaziran padang pasir untuk membunuh dengan ganas dan membaham mereka. Makhluk ini juga memangsakan kanak-kanak kecil, merompak kubur, meminum darah, mencuri duit syiling dan memakan yang mati, mengambil bentuk yang mereka telah terdahulunya makan. 

Dalam bahasa Arab, bentuk wanita diberikan sebagai *ghouleh* dan bentuk lelakinya *ghilan*. Dalam bahasa Arab basahan, istlah ini kadang-kadang digunakan untuk menjelaskan seorang individu yang tamak dan/atau yang gelojoh.

Pengaruh lain
-------------

Bintang Algol mendapatkan namanya dari istilah muktamad Arab الغول, "al-ghūl", "ghulnya".

Dalam budaya masyhur
--------------------

Rencana utama: Ghouls in popular culture

Rujukan
-------

1. ↑
2. ↑  Marc Cramer. The devil within. W. H. Allen, 1979. ISBN 0491023669, 9780491023665
3. 1 2  ""ghoul"". *Merriam-Webster Online Dictionary*. Dicapai pada January 22, 2006.
4. ↑  ""ghoul"". *Encyclopædia Britannica*. Dicapai pada January 22, 2006.
5. ↑  
	* Muhawi, Ibrahim, and Sharif Kanaana. Speak, Bird, Speak Again: Palestinian Arab Folktales. Berkeley: University of California Press, c1988
6. ↑  Jim Kaler (Prof. Emeritus of Astronomy, University of Illinois). "Algol". *STARS*. Diarkibkan daripada yang asal pada 2006-06-17. Dicapai pada February 18, 2006.
**Stesen MRT Jalan Ipoh** ialah stesentransit pantas (MRT) yang akan berkhidmat di pinggir bandar Segambut, Taman Kaya dan Taman Rainbow di Kuala Lumpur, Malaysia. Ia merupakan salah satu stesen yang sedang dibina sebagai sebahagian daripada projek Transit Aliran Massa Lembah Klang (KVMRT) di Laluan Putrajaya (Laluan SSP).

Ciri-ciri stesen
----------------

### Lokasi

Stesen ini terletak di sepanjang Jalan Ipoh dan betul-betul di hadapan pusat beli-belah Kompleks Mutiara. Ia adalah satu-satunya stesen separa bawah tanah di Malaysia, di mana stesen ini dibina di atas tanah di bawah paras air.

Sekolah-sekolah seperti Sekolah Menengah Bebas Chong Hwa, SJK (C) Lai Chee dan SMK (P) Jalan Ipoh terletak tidak jauh dari stesen dan para pengguna boleh berjalan kaki untuk ke stesen. Manakala bangunan kediaman berdekatan yang termasuk dalam kawasan perkhidmatan stesen ini termasuklah Kondominium Sang Suria dan The Maple.

Kebolehsampaian
---------------

Stesen ini akan mempunyai sambungan ke Kompleks Mutiara dan disekitarnya melalui laluan pejalan kaki yang tidak bersepadu yang terletak di atas Jalan Ipoh.

Rujukan
-------

1. ↑  seetrustudio03. "JALAN IPOH IN FRONT OF MUTIARA COMPLEX". *MRT Corp* (dalam bahasa Inggeris). Dicapai pada 2021-10-12.

Pautan luar
-----------

* Transit Aliran Massa Lembah Klang
* MRT Hawk-Eye View
**V. Nagaraj** (Tamil: வி. நாகராஜ்) (lahir 20 November 1962) juga dikenali sebagai Pengarah **Naga** ialah seorang pengarah dan penerbit filem Malaysia.

Kerjaya
-------

Pengarah Naga telah berkecimpung dalam industri perfileman sejak 1984. Beliau telah mengarahkan beberapa filem bahasa Melayu filem seperti *Ghazal Untuk Rabiah*, *Getaran*, *Iskandar* dan *Siapa Tak Sayang Bini*.

Pada hari-hari terawal kerjayanya Pengarah Naga juga telah menghasilkan banyak filem Melayu di bawah syarikat S. V Productions. Beliau mengasilkan filem-filem seperti *Gila-Gila Remaja 2* (2013), *Mati Hidup Semula*, *Sejati*, *Awang Spanar*, *OS Kembar Siam*, *Femina*, *Ghazal untuk Rabiah*, *Jejaka Perasan*, *Rimba Malam*, *Adik*, *Sepi Itu Indah*, *Keluarga 99*, *Mr. Os*, *Simponi Duniaku*, *Sahabat*, *OK*, *Pahlawan*, *Getaran* dan *Iskandar*.

Beliau melibatkan diri dalam industri perfileman Tamil Malaysia padq 2004. Beliau telah menghasilkan siri televisyen untuk stesen TV seperti Radio Televisyen Malaysia dan Astro. Salah satu siri TV, *Oru Thayin Kanavu (Impian Seorang Ibu)*, telah dicalonkan dalam beberapa kategori di Anugerah Sri Angkasa 2007.

Nagaraj juga telah mengarahkan Filem Pemeriksaan Digital seperti *Aathma* (Jiwa), sebuah filem seram ngeri. Filem ini telah diterbitkan oleh Demaz Entertainment Sdn. Bhd. dan ditayangkan pada 19 November 2007. Filem ini merupakan kejayaan yang hebat dan memberikannya semangat yang diperlukan dalam industri filem Tamil Malaysia. Filem Penapisan Digitalnya yang kedua ialah *Ivanthanda Hero* yang diterbitkan oleh GV Media Broadcast Sdn. Filem ini dikeluarkan pada awal 2008. Filem Skrin Digital Ketiganya ialah *Uruvam* yang dihasilkan oleh Minjan Production Sdn. Filem ini dikeluarkan pada akhir tahun 2008. Kemudian, beliau memberikan satu lagi Saringan Digital yang berjaya berjudul *Undercover Rascals* pada tahun 2010 di bawah syarikatnya sendiri Megamovie Sdn. Bhd.

Nagaraj mengarahkan filem *Gila-Gila Remaja 2* yang ditayangkan pada 21 Mac 2013.

Filemografi
-----------

* *Ghazal Untuk Rabiah* (1997)
* *Getaran* (2001)
* *Iskandar* (2003)
* *Aathma* (2007)
* *Undercover Rascals* (2010)
* *Gila-Gila Remaja 2* (2013)
* *Undercover Rascals 2* (2022)

Anugerah dan pencalonan
-----------------------

* Anugerah Seri Angkasa 2007 (Pengarah Terbaik) - dicalonkan
* Anugerah MTA 2007 (Pengarah Filem Digital Terbaik)
* Festival Filem Malaysia ke-21 (Filem Digital Terbaik; *Aathma*)
* Anugerah Raaga Astro 2010 (Pengarah Paling Popular)
* Festival Filem India Malaysia (Pengarah Terbaik)

Rujukan
-------

1. ↑  "Horror gets a local Tamil twist". *New Straits Times*. 31 December 2006. Diarkibkan daripada yang asal pada 2012-11-04. Dicapai pada 20 June 2010.
2. ↑  Nurezzatul Aqmar Mustaza (23 Mac 2013). Gila-Gila Remaja 2 ala Bollywood *Sinar Harian*. Diperoleh pada 14 April 2018.

Pautan luar
-----------

* V. Nagaraj di Pangkalan Data Filem Internet (IMDb)

| * l
* b
* s
Filem arahan V. Nagaraj |
| --- |
| 
* *Ghazal Untuk Rabiah* (1997)
* *Getaran* (2001)
* *Iskandar* (2003)
* *Aathma* (2007)
* *Gila-Gila Remaja 2* (2013)

 |
Jamaliah Jamaluddin (Jawi: جمالية جمال الدين ; Cina: 嘉玛莉亚; pinyin: Jiā mǎ lì yà) merupakan ahli politik Malaysia daripada Parti Tindakan Demokratik (DAP), salah satu parti komponen dalam parti pemerintah, Pakatan Harapan (PH). Beliau kini sedang berkhidmat sebagai Ahli Dewan Negeri Selangor bagi kerusi N36 Bandar Utama.

Kehidupan Peribadi
------------------

Jamaliah Jamaluddin dilahirkan di  Hunan, China pada 16 Mac 1989. Beliau merupakan anak tunggal dalam keluarga. Kecenderungan beliau dalam politik tercetus sejak zaman remaja lagi dan banyak dipengaruhi oleh ayahnya, Jamaluddin Ibrahim, yang merupakan hos radio dan kolumnis terkenal. Jamaliah juga lebih sinonim sebagai cucu Shamsiah Fakeh, ketua perajurit Angkatan Wanita Sedar (AWAS) dan juga menyertai  Parti Komunis Malaya (PKM) iaitu sebuah parti yang menggunakan kekerasan untuk mencapai kemerdekaan negara dan telah membunuh ramai orang awam dan pihak berkuasa ketika  Darurat Tanah Melayu .

Pendidikan
----------

Berkelulusan Kelas Pertama dalam Diploma Pengajian Perniagaan dari Management & Science University (MSU), beliau kemudiannya melanjutkan pengajian ke peringkat Sarjana Muda dalam jurusan Perniagaan Antarabangsa di Northwood University, Amerika Syarikat. Beliau menerima Ijazah Sarjana Muda Kelas Pertama dalam Pengajian Perniagaan dan diberi penghormatan *Magna Cum Laude.*

Kerjaya Politik
---------------

Penglibatan beliau dalam arena politik bermula sejak tahun 2015 lagi, apabila beliau menjadi salah seorang sukarelawan Parti Tindakan Demokratik (DAP). Pada tahun berikutnya, beliau telah dipilih untuk menjawat sebagai Ahli Majlis di bawah Majlis Bandaraya Petaling Jaya (MBPJ). Di samping itu, beliau turut berkhidmat sebagai pembantu khas untuk Ahli Dewan Undangan Negeri bagi Damansara Utama, Yeo Bee Yin. Beliau terus menyandang kedua-dua jawatan tersebut sehingga tahun 2018. 

Pada tahun 2018, Jamaliah dipilih untuk bertanding dalam Pilihan Raya Umum ke-14, mewakili DAP buat julung kalinya, dan berjaya memenangi kerusi Dewan Undangan Negeri Selangor untuk Bandar Utama. Beliau berjaya memperoleh 90.4% undi penduduk dengan majoriti 38,561, sekaligus menjadikan beliau antara wakil rakyat termuda dalam Dewan Negeri Selangor.

Setelah diberi mandat oleh rakyat, Jamaliah berhasrat untuk memberi fokusnya terhadap isu-isu hangat, terutamanya dalam menangani masalah perkauman, dan pemberdayaan pemuda.

Kini, Jamaliah juga menyandang jawatan sebagai Naib Ketua Selangor dan Wakil Bendahari Nasional bagi Pemuda Sosialis DAP (DAPSY). Selain itu, beliau juga memegang jawatan sebagai salah seorang Ahli Jawatankuasa DAP Negeri Selangor.

Keputusan Pilihan raya umum
---------------------------

**Dewan Negeri Selangor**| Tahun | Kerusi |  | Undian | Peratus | Parti Lawan | Undian | Peratus | Jumlah Undian | Majoriti | % Pengundi |
| --- | --- | --- | --- | --- | --- | --- | --- | --- | --- | --- |
| 2018 | Bandar Utama |  | **Jamaliah Jamaluddin** (DAP) | **38,561** | **90.45%** |  | Ch'Ng Soo Chau (MCA) | 3,882 | 9.11% | 42,631 | 34,679 | 83.65% |
|  | Chong Fook Meng (Bebas) | 188 | 0.44% |

Rujukan
-------

1. ↑
2. ↑
3. ↑  PRU14 Selangor, *The Star*.

Pautan luar
-----------
Imej janaan komputer mengenai sejenis lipase pankreas lipase (PLRP2) daripada tikus belanda. KERAHSIAAN PRESIDEN BRIEFING: 1GPLPDB: 1GPL​.
**Lipase** merujuk kepada apa-apa enzim yang memangkinkan hidrolisis lemak (lipid). Lipase merupakan subkelas esterase.

Lipases memainkan peranan penting dalam sistem pencernaan, pengangkutan dan pemprosesan lipid makanan (contohnya trigliserida, lemak, minyak) dalam kebanyakan, bukan semua, hidupan organisma. Malah, gen pengekodan lipase juga hadir dalam beberapa jenis virus.

Kebanyakan lipases bertindak pada posisi khusus di tulang belakang gliserol substrat lipid (A1, A2 atau A3)(usus kecil). Misalnya, lipase pankreas manusia (HPL) yang merupaakn enzim utama memecahkan lemak makanan dalam sistem pencernaan manusia, menukarkan substrat trigliserida yang ditemui pada minyak yang dimakan kepada monogliserida dan dua unit asid lemak.

Rujukan
-------

1. ↑  Svendsen A (2000). "Lipase protein engineering". *Biochim Biophys Acta*. **1543** (2): 223–228. doi:10.1016/S0167-4838(00)00239-9. PMID 11150608.
2. ↑  "The Genome of Melanoplus sanguinipes Entomologists". *J Virol*. **73** (1): 533–52. 1999. PMC 103860. PMID 9847359.
3. ↑  "The VP1 capsid protein of adeno-associated virus type 2 is carrying a phospholipase A2 domain required for virus infectivity". *J Gen Virol*. **83** (Pt 5): 973–8. 2002. PMID 11961250.
4. ↑  Winkler FK; D'Arcy A; W Hunziker (1990). "Structure of human pancreatic lipase". *Nature*. **343** (6260): 771–774. doi:10.1038/343771a0. PMID 2106079.
**Kelab Bola Sepak Profesional Zhejiang** (), biasanya dirujuk sebagai **Zhejiang FC** atau lebih ringkasnya **Zhejiang**, ialah sebuah kelab bola sepak profesional China yang berpangkalan di Hangzhou, Zhejiang, yang bersaing dalam divisyen bola sepak tertinggi China, Liga Super China. Merujuk kepada tradisi kelab ini, Zhejiang pernah bermain di tempat sendiri di Pusat Sukan Naga Kuning, yang terletak dalam Daerah Xihu, tetapi kini telah berpindah ke Pusat Sukan Olimpik Huzhou di Huzhou, Zhejiang. Pelabur utama kelab ini ialah Greentown China Holdings Limited dan Zhejiang Energy Group, kedua-dua syarikat berpangkalan di Zhejiang dan memegang kepemilikan saham sebanyak 50%.

Kelab ini diasaskan pada 14 Januari 1998 dengan nama **Zhejiang Green Town FC.** Penampilan perdana mereka ialah pada divisyen ketiga liga bola sepak China pada musim perlawanan 1999. Pada 23 November 2000, kelab itu membeli hak permainan dari Persatuan Bola Sepak China untuk bermain dalam perlawanan Liga Jia sederum 32 pemain dari Jilin Aodong dengan harga 25 juta Yuan. Mereka telah mendapat kenaikan kelayakan ke divisyen teratas selepas menamatkan perlawanan liga sebagai naib juara pada musim 2006. Kedudukan tertinggi yang pernah mereka capai ialah peringkat ketiga daripada lapan belas pasukan pada musim Liga Super China 2022.
**Laksa Kedah** merupakan sejenis makanan berkuah yang terkenal di Kedah. Ia juga dikenali sebagai **Laksa Utara** atau **Laksa Teluk Kechai**. Makanan tradisi ini menjadi hidangan semasa musim perayaan. Bahan asas penyediaan sajian istimewa ini ialah laksa beras, ikan kembung, belacan, asam keping, cili, garam dan telur.

Resipi Laksa Utara yang asli, sangat terkenal di negeri Kedah dan Perlis, dengan perahan limau nipas dan cili padi yang pasti memecah selera. Hanya ikan yang segar digunakan untuk kuah laksa ini bagi menjamin rasa yang memuaskan. Kuahnya juga perlu tidak terlalu cair atau terlalu pekat dan bahan ulaman segar digunakan untuk taburan di atas Laksa ini.

Selain dari laksa, Kedah juga terkenal dengan makanan Nasi Arab dan masakan western. Restoran-restoran ini biasanya akan mendapat jumlah pelanggan yang tinggi ketika musim cuti sekolah atau perayaan.

Rujukan
-------

1. ↑  Laksa Kedah
2. ↑  "Laksa Kedah". *The Star*. 16 September 2016. Diarkibkan daripada yang asal pada 24 Januari 2021. Dicapai pada 24 Januari 2021.
3. ↑  admin11 (2024-01-11). "13 Tempat Makan Best Western Di Sungai Petani Kedah". *KHALIFAH MEDIA NETWORKS* (dalam bahasa Inggeris). Dicapai pada 2024-02-13.

Pautan luar
-----------

* 

|  |  |
| --- | --- |
| Ikon tunas | Rencana makanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sidang Kwemuncak ASEAN ke-15** diadakan pada hari Jumaat, 23 Oktober 2009 di hua Hin, Thailand.Menteri Luar Thailand Kasit Piromya menyatakan 16 pemimpin dari Asean, China, Jepun, Korea Selatan, India, Australia dan New Zealand turut hadir. Setiausaha Agung Asean ialah Surin Pitsuwan - dari Thailand.

Hua Hin dipilih sebagai lokasi persidangan kerana jauh dari Bangkok dan Chiang Mai - jauh dari penyokong berbaju merah Thaksin.

Kehadiran pemimpin tertinggi
----------------------------

Pemimpin yang hadir adalah dari negara Thailand, Laos, Singapura, Myanmar, Vietnam dan Brunei.Sementara pemimpin tertinggi dari Kemboja, Indonesia, Malaysia dan Filipina tidak hadir.

Perdana Menteri Malaysia Datuk Seri Najib Tun Razak yang juga Menteri Kewangan Malaysia membentangkan Bajet 2010 di Parlimen Malaysia pada hari Jumaat.Najib akan diwakili Menteri Luar Datuk Anifah Aman.

Perdana Menteri Kemboja Hun Sen telah menggegarkan hubungan diplomatik Kemboja - Thailand kerana berkenan dengan bekas Perdana Menteri Thailand Thaksin Shinawatra dan memberi perlindungan kepadanya. Hun Sen tiba di Thailand selepas sesi lawatan Presiden Korea Selatan Lee Myung-bak ke Kemboja .

Presiden Indonesia Susilo Bambang Yudhoyono sedang membentuk Kabinet Indonesia 2009]] dan menghadiri majlis angkat sumpah jawatan .

Agenda
------

Perjanjian Mengenai Hak-hak Istimewa dan Imuniti Asean akan diadakan pada Ahad, 25 Oktober 2009. Menteri Luar Indonesia, Raden Mohammad Marty Muliana Natalegawa baru dilantik oleh Presiden Indonesia Susilo Bambang Yudhoyono.

Menteri Luar Thailnd Kasit Piromya menafikan Indonesia kecewa dengan Terma Rujukan Hak Asasi Manusia (TOR).Terma Rujukan telah diterima pakai oleh Menteri-Menteri Luar pada 20 Julai 2009. Terma Rujukan ini dikritik oleh kumpulan masyarakat madani kerana "tidak bertaring" , tidak memuatkan peruntukan mengenai perlindungan hak asasi manusia, sekatan terhadap penderaan dan lawatan negara. Menteri Luar Indonesia Hassan Wirajuda telah digugurkan dari Kabinet Indonesia dan dijangka melancarkan perjanjian ini.

  

Presiden Filipina Gloria Macapagal Arroyo mencadangkan Dana Kerjasama Adaptasi Asean bernilai US$5 bilion .

Keselamatan persidangan
-----------------------

Kerajaan Thailand telah menguatkuasakan Akta Keselamatan Dalam Negeri Thailand (ISA) bagi mengharamkan perhimpunan .Seramai 36,000 polis dan tentera berkawal di sepanjang pantai, lokasi penting ,jalan raya dan lebuh raya menuju ke Hua Hin.

Kumpulan penyokong berbaju merah Thaksin menyatakan komitmen tidak mengadakan perhimpunan.Sidang Kemuncak Asia Timur di Pattaya pada April 2009 terpaksa dibatalkan kerana perhimpunan besar-besaran dari penyokong berbaju merah Thaksin.Sebagai balasan, mereka aka menghantar delegasi tujuh anggota bagi menyerahkan memorandum kepada para pemimpin Asean pada 23 Oktober 2009.

Lihat juga
----------

* Suruhanjaya Hak Asasi Manusia Antara Kerajaan Asean
* Perjanjian Perdagangan Bebas Asean-India

Rujukan
-------

1. ↑  Menteri Luar Thai Tolak Dakwaan Indonesia Tinggalkan Asean
2. ↑  Empat Pemimpin Asean Tak Hadir Perasmian Sidang Kemuncak Asean Ke-15
Ares Bahar atau nama sebenarnya Harith Bin Baharudin adalah seorang Penulis, Pengarah Filem dan Produser. Beliau juga merupakan Pensyarah Kanan di Kolej Seni Kreatif] (Dahulunya dikenali sebagai fakulti Filem Teater dan Animasi ).

Beliau sangat aktif dan prolifik dalam menghasilkan karya sebagai penulis skrip pelbagai genre, tetapi tema yang sentiasa diangkat di dalam karya-karyanya adalah berkisarkan tentang kehidupan masyarakat marjinal dan kelompok masyarakat yang tersisih. 

Antara karya-karya telemovie dan filem terbaharu yang ditulis beliau adalah telemovie Bedak Arang (2022), Bahalol (2023) yang ditayangkan di RTM. Telemovie 3 Lagu Untuk Ana (2022) adalah debut Ares Bahar sebagai seorang pengarah yang mana skripnya ditulis oleh beliau sendiri manakala Rumah Maduku Berhantu (2022) arahan Dato' Profesor A. Razak Mohaideen merupakan skrip filem yang ditulis oleh beliau bersama Khairul Anwar Mat Kassim. 

Pada 2023 beliau telah menulis dan mengarahkan Relau. Sebuah supertele bergenre Drama-Jenayah yang berkisahkan tentang sekumpulan pembunuh yang berkhidmat untuk sebuah sindiket penyeludup. Lokasi penggambaran supertele ini telah dijalankan di Kuala Sepetang, Perak,

Kehidupan Awal
--------------

Dilahirkan di Kuala Terengganu pada tanggal 14 November 1983. Anak kedua dari empat orang adik beradik. Ibunya, Hadibah bt Mahamood berasal dari Kelantan manakala bapanya, Baharudin bin Ibrahim dilahirkan di Singapura namun keluarganya berpindah ke Perak sebelum Singapura meninggalkan Malaysia. Kedua ibu dan bapanya merupakan pasangan guru sekolah yang mengajar subjek Sukan dan Bahasa Inggeris. 

Seawal usia 3 tahun, Ibu dan bapanya berpindah ke Bota Kiri, Perak. Walaupun dilahirkan di Terengganu, Ares Bahar sentiasa merujuk dirinya sebagai Perakian kerana beliau membesar di Bota dan bersekolah di Pekan Parit. 

Ares Bahar mendapat pendidikan awal di Sekolah Rendah Kebangsaan Iskandar Shah, Parit dan kemudiannya menyambung persekolahan peringkat Menengah di Sekolah Menengah Dato' Abdul Rahman Yaakob, Bota Kanan. 

Kecintaannya pada filem dan sinema bermula dari kesinambungan minat dan kecenderungannya pada pembacaan buku cerita. Beliau agak lewat mengenal huruf. Apabila beliau sudah tahu membaca, beliau sangat gemar membaca buku cerita. Apabila bapanya membeli pemain video VHS, keseronokan menikmati cerita bertukar dari pembacaan kepada visual. 

Sekitar pertengahan dan penghujung tahun 90an, Sewaktu remaja, beliau seringkali mengunjungi panggung wayang di Ipoh. Antara panggung wayang yang sering dikunjungi beliau adalah panggung Cathay dan Lido di Ipoh. Panggung ini sudah tidak beroperasi lagi. 

Sewaktu di Tingkatan Enam, beliau telah membeli sebuah novel yang bertajuk Jukstaposisi yang ditulis oleh Hizairi Othman. Novel ini telah membuka matanya tentang kerjaya di sebalik tabir pembikinan filem. Tamat sahaja persekolahan beliau menyambungkan pelajarannya ke dalam bidang filem dengan memasuki Fakulti Seni Persembahan, UiTM.

Rujukan
-------
**Sekolah Kebangsaan Bandar Putra** atau nama ringkasnya *SK Bandar Putra*, merupakan sebuah Sekolah kebangsaan yang terletak di Jalan Putra 2/25, Bandar Putra.

Pada 2009, Sekolah Kebangsaan Bandar Putra memiliki 424 pelajar lelaki dan 350 pelajar perempuan, menjadikan jumlah keseluruhan murid seramai 774 orang. Ia mempunyai seramai 53 orang guru.

Terkini pada tahun 2024, SKBPS mempunyai seramai 895 orang murid dan seramai 67 orang guru.2009

Sejarah
-------

Nama sekolah kebangsaan Bandar Putra ini dipilih bersempena nama taman perumahan Bandar Putra kelolaan IOI Properties Bhd. Ia dibina di bawah projek secara rundingan terus ‘Design & Bulit’ untuk Kementerian Pelajaran Malaysia. Pembinaan dimulakan pada 17 Jun 2001 dan siap dibina sepenuhnya kemudian diserahkan kepada JKR/PMC pada 20 Oktober 2004.

Sekolah ini mula beroperasi mulai bulan Disember 2004, dengan beberapa orang tenaga penggerak mula mengatur langkah merancang dan melaksanakan tugas bagi memastikan perjalanan sekolah terutamanya pada hari pertama sesi persekolahan 2004 berjalan dengan lancar. En. Abdul Rahman bin Ibas, Puan Azian binti Abdul Hamid, En. Sulaiman bin Baharom dan beberapa orang guru telah memulakan tugas. Mesyuarat pertama bersama Guru Besar, En. Abdul Rahman bin Ibas telah diadakan pada hari Selasa (23 Disember 2004) bersama warga pendidik cemerlang SKBPs. 

Berkat komitmen dan penghayatan "Yang berat sama dipikul, yang ringan sama dijinjing" beberapa aktiviti awal seperti Majlis Yassin/Tahlil & Doa Selamat (1 Januari 2005), Pendaftaran dan Pembayaran Yuran (2 Januari 2005), Hari Pertama Sesi Persekolahan (5 Januari 2005) dan Majlis Pelancaran Pengoperasian Sekolah pada 12 Januari 2005 berjaya dilaksanakan.

Pencapaian
----------

Kecemerlangan Tertinggi SKBPS telah mencapai peringkat Antarabangsa. Baru-baru ini, sekolah tersebut telah melakukan lawatan pengantarabangsaan Malaysia-Indonesia serta Malaysia-Thailand. 

SKBPS bukan sahaja telah melakukan lawatan melalui peringkat Antarabangsa. Malah, banyak pertandingan atau kejohanan yang melibatkan sekolah ini adalah peringkat negeri, antarabangsa, MSSJ dan sebagainya seperti Kejohanan Dato' Bandar Kuala Lumpur : Taekwondo International Championship 2018 serta Anugerah Nilam Peringkat Johor dan Kebangsaan selama 2-3 tahun berturut-turut.

SKBPS terus mengorak kecermelangan hampir setiap bulan pada setiap tahun dan akan dikongsi di Laman Sesawang Rasmi Sekolah dan juga melalui media sosial (Facebook).

Alamat
------

Sekolah Kebangsaan Bandar Putra
Jalan Putra 2/25, Bandar Putra
85000, Segamat
Johor, Malaysia
Telefon = 6079432616
Fax = 6079432616

Pautan luar
-----------

* Sekolah Kebangsaan Bandar Putra
* Facebook Sekolah Kebangsaan Bandar Putra
**Yang Teramat Mulia Paduka Seri Pengiran Anak Puteri Hajah Majeedah Nuurul Bulqiah** (lahir 16 Mac 1976) merupakan anakanda keempat kepada Hassanal Bolkiah dan isterinya, Pengiran Anak Saleha.

Puteri Majeedah mempunyai a BA (Hons) Administration and Public Policy daripada Universiti Brunei Darussalam. Beliau turut memiliki Master dalam Pembangunan Persekitaran daripada King’s College of the Universiti London.

Puteri Majeedah kini merupakan Pegawai Persekitaran Kanan dan Ketua Jabatan Pengurusan dan Perancangan, Taman dan Rehlah, satu agensi dalam Kementerian Pembangunan. Salah satu tugas Jabatan Pengurusan dan Perancangan adalah bagi menilai Lapuran Penilaian Kesan Persekitaran bagi Pembanginan Tapak Industri Sungai Liang. Majeedah telah menyelia beberapa projek yang berjaya, termasuk Forum Pemuda ASEAN berkenaan Alam Semulajadi, yang diadakan 8 Januari, 2007.

Majeedah memulakan kerjayanya sebagai Pegawai Tugas Khas di unit Alam Semulajadi (*Environmental Unit*), satu seksyen bagi Kementerian Pembangunan bertanggung jawab bagi hal-ehwal strategi dan polisi alam sekitar, pada 11 Februari, 2002. Antara hasil penulisan beliau termasuk: *Environmental Management Guidelines for Quarry Activity*; dan *Position Paper on Brunei’s Accession to the Basel Convention to Control the Disposal and Transboundary Movement of Hazardous Wastes*.

Perkahwinan
-----------

Pada 10 Jun 2007, Puteri Majeedah berkahwin dengan Khairul Khalil.

Pasangan diraja ini dikurniakan dengan dua orang cahaya mata.

| Nama | Tarikh Keputeraan | Tempat Keputeraan | Umur |
| --- | --- | --- | --- |
| Yang Amat Mulia Pengiran Anak Abdul Hafeez | (2008-03-18)18 Mac 2008 | Istana Nurul Iman, Brunei | 15 tahun, 8 bulan dan 19 hari |
| Yang Amat Mulia Pengiran Anak Raihaanah Hanaa-Ul Bolqiah | (2010-01-06)6 Januari 2010 | Istana Nurul Iman, Brunei | 13 tahun, 11 bulan dan 1 hari |
|

Rujukan
-------

1Brunei Princess Weds in Lavish Ceremony



Brunei

1. ↑  Kementerian Pertahanan di Sambutan Jubli Perak Hari Kebangsaan
**Palestinian Airlines** (Bahasa Arab: **الخطوط الفلسطينية**) adalah sebuah syarikat penerbangan yang berpusat di Arish, Mesir yang dimiliki sepenuhnya oleh Pihak Pihak Berkuasa Palestin tetapi tidak diiktiraf oleh Kementerian Penerbangan Awam Mesir. Syarikat penerbangan ini menghentikan operasi pada tahun 2005 tetapi disambung semula pada Mei 2012. Pangkalan asasnya ialah Lapangan Terbang Antarabangsa El Arish. Palestinian Airlines adalah ahli *Arab Air Carriers Organization*.

Boeing 727-200 Palestinian Airlines di Lapagan Terbang Antarabangsa Dubai, Emiriah Arab Bersatu.. (1999)

Sejarah
-------

Syarikat penerbangan ini ditubuhkan pada 1 Januari 1995 dan mula beroperasi pada bulan Jun 1997 dengan penerbangan yang membawa jemaah haji ke Jeddah (Arab Saudi). Penerbangan itu pada asalnya dijadualkan untuk beroperasi dari Gaza, tetapi disebabkan larangan Israel. Oleh hal yang demikian, perkhidmatan syarikat penerbangan ini dikendalikan dari Port Said, di utara Mesir. Perkhidmatan berjadual bermula pada 23 Julai 1997 iaitu beroperasi dari Arish ke Jordan dan Arab Saudi. Palestin Airlines memindahkan pangkalannya ke Gaza berikutan pembukaan lapangan terbang pada November 1998 dan menambah beberapa laluan baru di rantau ini. Syarikat penerbangan ini dilarang terbang pada Oktober 2000 berikutan permulaan Al-Aqsa Intifada dan terpaksa berpindah ke Lapangan Terbang Antarabangsa El Arish pada Disember 2001 selepas kemusnahan landasan kapal terbang di pangkalan Lapangan Terbang Antarabangsa Yasser Arafat sebelum ini, di mana pengendalian perkhidmatan yang terhad. Ianya dimiliki penuh oleh Pihak Berkuasa Palestin; dan menggaji 398 pekerja (sehingga Mac 2007).

Destinasi
---------

Palestinian Airlines berkhidmat ke destinasi yang berikut pada Mei 2013:

### Mesir

* Arish – Lapangan Terbang Antarabangsa El Arish *Pangkalan*
* Kaherah – Lapangan Terbang Antarabangsa Kaherah

### Jordan

* Amman – Lapangan Terbang Awam Amman

### Arab Saudi

* Jeddah – Lapangan Terbang Antarabangsa King Abdulaziz

Dari bekas pangkalan di Gaza, Palestinian Airlines juga pernah berkhidmat di Bahrain, Larnaca, Kuwait, Doha, Damsyik, Istanbul, Abu Dhabi dan Dubai.

Pesawat
-------

* 2 Fokker 50

Rujukan
-------

1. ↑  "Directory: World Airlines". *Flight International*. 2007-04-10. m/s. 61.
2. ↑  "Directory: World Airlines". *Flight International*. 2007-04-10. m/s. 61.
3. ↑  "Directory: World Airlines". *Flight International*. 2007-04-10. m/s. 61.
4. ↑  "Palestinian Airlines resumes operations". Diarkibkan daripada yang asal pada March 7, 2014. Unknown parameter `|deadurl=` ignored (bantuan)
Map of Gaza Strip
**Halangan Gaza–Israel** adalah sebuah halangan berasingan pertama kali dibina oleh Israel pada tahun 1994 antara Genting Gaza dan Israel. Penambahan penghalang itu selesai pada tahun 2005 untuk memisahkan Semenanjung Gaza dan Mesir.

Pagar menyusur sepanjang sempadan darat ke Genting Gaza. Halangan ini terdiri dari pagar kawat dengan tulisan, sensor dan zon penimbal di sempadan dengan Israel, dan dinding konkrit dan besi di sempadan dengan Mesir.

Masuk ke Genting Gaza melalui darat adalah melalui lima titik penyeberangan: sebelah utara Lintasan Erez ke Israel, di selatan  Rafah Crossing ke Mesir, dan penyeberangan Karni di timur digunakan hanya untuk kargo. Titik penyeberangan kargo yang lain adalah Penyeberangan Kerem Shalom di sempadan dengan Mesir dan penyeberangan Sufa lebih jauh ke selatan.

Lihat juga
----------

* Halangan Mesir–Gaza
* Halangan Tebing Barat Israel

Rujukan
-------

1. ↑  Barnard, Anne (2006-10-22). "Life in Gaza Steadily Worsens". *The Boston Globe*.
2. ↑  Myre, Greg (2006-03-04). "Gaza Crossing:Choked Passages to Frustration". *The New York Times*.
3. ↑  Dudkavitch, Margo (2006-03-01). "Palestinians Reject Use of Kerem Shalom for Gaza Cargo". *The Jerusalem Post*. Unknown parameter `|coauthors=` ignored (`|author=` suggested) (bantuan)[*pautan mati kekal*]

Pautan luar
-----------

* "How to Build a Fence" Diarkibkan 2007-04-05 di Wayback Machine by David Makovsky, *Foreign Affairs Magazine*, March/April 2004.

Templat:Gaza crisis